જુનના છેલ્લા અઠવાડિયાના અંતમાં ટ્રમ્પ સરકાર સામે આખા યુનાઈટેડ સ્ટેટસ (યુ.એસ.)માં ઇમિગ્રન્ટ્સ અને આશ્રિતોની સતામણીના વિરોધમાં દેખાવો થયા હતા. ઇમિગ્રન્ટ્સ અને આશ્રિતોના બાળકોને બળજબરીથી તેમના માતાપિતાથી વિખુટા પાડતા તેમના રુદનના વીડિયો, પાંજરામાં પુરાયેલા બાળકોની તસ્વીરો અને યુએસ પ્રમુખ ડોનાલ્ડ ટ્રમ્પની આ લોકોની ક્રુર મજાક ઉડાવતી ભાષામાં દેખાવ કરનારાઓ આ બધી અમાનવીયતા સામે રેલી કાઢી હતી. ઇમિગ્રન્ટ્સના બચાવમાં સૌથી મોટો વિરોધ લોસ એન્જલસ, શિકાગો, ન્યુ યોર્ક સિટી અને વોશિંગ્ટન-ડીસીમાં થયો હતો.